《梅花七律 其十七》
宋代·张道洽

冰氏根苗出涸阴，一团玉雪缟千林。百年幽树古香澹，数个疏花春意深。

俗眼共怜西子态，世人谁识广平心。孤芳不入骚经里，物色分留待我吟。

作者简介：张道洽（1202～1268）字泽民，号实斋，衢州开化（今属浙江）人。理宗端平二年（1235）进士。曾从真德秀学。历广州司理参军，景定间为池州佥判，改襄阳府推官。五年卒，年六十四。生平作咏梅诗三百余首。